Diari Oficial de la Generalitat Valenciana


Sumari del DOGV 8958, del 23-11-2020 (2020/9780)

RESOLUCIÓ de13 de novembre de 2020. del síndic major, per la qual s'ordena la publicació de l'Acord d'11 de novembre de 2020, del Consell de la Sindicatura de Comptes de la Comunitat Valenciana, relatiu a la pròrroga del termini d'execució de l'oferta pública d'ocupació de 2019.
---------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8958

Data del DOGV
:   23-11-2020

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2020/9780


Data del document
:   13-11-2020

Organisme emissor
:   Sindicatura de Comptes

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de13 de novembre de 2020. del síndic major, per la qual s'ordena la publicació de l'Acord d'11 de novembre de 2020, del Consell de la Sindicatura de Comptes de la Comunitat Valenciana, relatiu a la pròrroga del termini d'execució de l'oferta pública d'ocupació de 2019. [2020/9780]  
L'article 61 de l'Estatut del Personal de les Corts Valencianes estableix que «les Corts Valencianes aprovaran anualment la seua oferta pública d'ocupació, en la qual es detallaran els llocs i places vacants, dotats pressupostàriament, la cobertura dels quals es considere necessària, amb negociació prèvia amb les organitzacions sindicals. Les convocatòries de l'oferta pública d'ocupació es publicaran durant l'any en què l'oferta siga aprovada i es resoldran abans d'acabar l'any següent».  
En virtut de les circumstàncies excepcionals provocades per la pandèmia de coronavirus Covid-19, es va dictar el Reial decret llei 23/2020, de 23 de juny, pel qual s'adopten mesures complementàries en matèria agrària, científica, econòmica, d'ocupació i seguretat social i tributàries per a pal·liar els efectes de la Covid-19, que conté un precepte, l'article 11.1, que estableix el següent:  
«Amb caràcter excepcional, l'habilitació temporal per a l'execució de l'oferta d'ocupació pública, o instrument similar de les administracions públiques, i dels processos d'estabilització d'ocupació temporal que preveuen l'article 19.U.6, de la Llei 3/2017, de 27 de juny, de pressupostos generals de l'Estat per a l'any 2017, i en l'article 19.U.9, de la Llei 6/2018, de 3 de juliol, de pressupostos generals de l'Estat per a l'any 2018, mitjançant la publicació de les corresponents convocatòries de processos selectius regulada en l'article 70.1 del text refós de la Llei de l'Estatut Bàsic de l'Empleat Públic, aprovat pel Reial decret legislatiu 5/2015, de 30 d'octubre, el venciment de la qual es produïsca en l'exercici 2020, s'entén prorrogada durant l'exercici 2021.»  
  
La situació descrita ha conduït a la suspensió de les convocatòries de concurs oposició corresponents a les places vacants incloses en l'oferta pública d'ocupació de la Sindicatura de Comptes de 2019, si bé totes han sigut publicades en els diaris oficials corresponents, així com les respectives relacions provisionals d'aspirants. Per tant, en virtut de les disposicions del Reial decret llei 23/2020, de 23 de juny, és procedent prorrogar fins al 31 de desembre de 2021 l'execució de les convocatòries, i se'n preveu la represa a partir del mes de gener de 2021.  
  
En conseqüència, de conformitat amb les disposicions de l'article 19.c de la Llei 6/1985, d'11 de maig, el Consell de la Sindicatura de Comptes, amb la negociació prèvia amb les organitzacions sindicals presents en la mesa de negociació, acorda:  
1) Prorrogar fins al 31 de desembre de 2021 el termini per a l'execució de les convocatòries incloses en l'oferta pública d'ocupació de l'any 2019.  
2) Aquest acord es publicarà en el Diari Oficial de la Generalitat Valenciana i en el Butlletí Oficial de les Corts Valencianes.  
3) Les persones interessades poden impugnar aquest acord per mitjà de la interposició d'un recurs contenciós administratiu en el termini de dos mesos comptadors des de l'endemà de la publicació, davant la Sala Contenciosa Administrativa del Tribunal Superior de Justícia de la Comunitat Valenciana. No obstant això, es pot interposar potestativament un recurs de reposició davant el mateix òrgan que va dictar l'acte contra el qual es recorre, en el termini d'un mes comptador des de l'endemà de la publicació, o qualsevol altre recurs que estime procedent. Tot això d'acord amb el que s'estableix en els articles 112, 114, 115, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 13 de novembre de 2020.- El síndic major: Vicent Cucarella Tormo.